*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-110/21

Sarajevo, 27.01.2022. godine

**Z A P I S N I K**

**29.REDOVNE SJEDNICE PREDSTAVNIČKOG DOMA PARLAMENTA FEDERACIJE BIH, održane 24.01.2022. godine**

Sjednica je počela u 10.07 u Hotelu Hills na Ilidži.

Sjednicom je predsjedavao predsjedavajući Mirsad Zaimović.

Predsjedavajući Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Boro Krišto, Bahrudin Šarić, Mira Grgić, Nasiha Pozder, Zlatko Ercegović i Sabina Ćudić.

Zapisnici 27. redovne sjednice i 12. vanredne sjednice usvojeni su bez primjedbi.

Zastupnička pitanja

Jasmina Zubić pokrenula je inicijativu prema Vladi FBiH i Federalnom ministarstvu energije, rudarstava i industrije da se kriterijima za apliciranje po javnom pozivu za uvezivanje staža, predvidi pravo apliciranja i fizičkim licima.

Naredno pitanje uputila je Federalnom fondu Zavoda za penzijsko i invalidsko osiguranje – zašto je na snagu vraćena Odluka od 01.07.2021. godine kojom penzioneri preuzimaju čekove koji penziju primaju preko banaka, odnosno, zašto se obustavlja isplata penzije ako penzioneri ne podignu ček s banke? Zašto, kada se činjenica o smrti korisnika može utvrditi i na druge načine preko podataka koje dostavlja IDEEA.

Pitanje upućuje Federalnom ministarstvu za rad i socijalnu politiku – koliko je prema podacima Jedinstvenog registra korisnika gotovinskih naknada isplaćeno po kantonima po osnovu dječijeg dodatka, porodiljskih naknada porodiljama u radnom odnosu i porodiljskih nakanada nezaposlenim porodiljama u 2021. godini. Traži podatke po broju korisnika i iznosu sredstava po kantonima za 2021. godinu.

Elma Đogić pripremila je sedam zastupničkih pitanja, ali će zbog vremena izdvojiti jedno koje upućuje Federalnom ministarstvu poljoprivrede, vodoprivrede i šumarstva – traži da joj se dostavi podatak o utrošku sredstava po Odluci o preraspodjeli sredstava iz Budžeta FBiH za 2021. godinu, „Službene novine FBiH“ 75/21, na osnovu kojih su uvećana sredstva Ministarstvu poljoprivrede, vodoprivrede i šumarstva u iznosu od 15 miliona konvertibilnih maraka u svrhu subvencije privatnim preduzećima i poduzetnicima za poticaj za poljoprivredu.

Adis Arapović uputio je urgenciju, pošto nije dobio odgovor od Ministarstva za okoliš i turizam na pitanje postavljeno na prošloj sjednici a tiče se informacija u vezi sa potencijalnim istraživanjima i iskopavanjima na planini Ozren od strane kompanija povezano sa kompanijama Rio Tinto.

Drugo pitanje, urgencija, prema Ministarstvu pravde, uz podsjećanje da je na oktobarskoj sjednici donesen zaključak, kojim se obavezuje Ministarstvo pravde da do kraja godine u proceduru uputi Zakon o državnoj službi. Traži da se ispoštuje usvojeni zaključak i da se ovaj reformski Zakon uputi u proceduru.

Pitanje je postavio Vladi FBiH odnosno generalom sekretarijatu – da li je vršena nabavka opreme za zaštitu e-mail sistema Vlade FBiH, ako jeste koja je kompanija dobila ovaj tender s obzirom da ovi podaci koji traže visok nivo zaštite.

Naredno pitanje uputio je Federalnom ministarstvu prometa i komunikacija, a vezano je za Zakon o informacionoj sigurnosti, te pita – kada će ovaj Zakon konačno biti u parlamentarnoj proceduri?

Nijaz Helez kazao je da nije dobio odgovor u vezi usvojenog zaključka da se Plućnoj bolnici Travnik isplati 500.000 konvertibilnih maraka, te traži od ministrice odgovor zašto se ne isplati novac i zašto ne ispoštuje usvojeni Zaključak.

Pitanje postavlja vezano za preduzeće Binas, te traži od premijera i resornog ministra da u što kraćem roku dođu u Bugojno ili da osposobe firmu.

Sanela Prašović Gadžo ponavlja pitanje koje je uputila 03. decembra prošle godine – traži da joj se dostave tačne i detaljne informacije od Vlade FBiH koliko su novca preduzeća u vlasništvu Federacije u svrhu plaćanja naknada za posredničke usluge isplatili za domaća pravna i fizička lica u proteklih sedam godina.

Traži od Vlade FBiH detaljan spisak javnih preduzeća u vlasništvu Federacije koja su plaćala posredničke usluge, detaljan pregled naziva, imena i prezimena domaćih, pravnih i fizičkih lica kojima su isplaćivane naknade za posredničke usluge detaljan spisak svih transakcija sa definiranim iznosima, informaciju za koje su ugovore o poslovnoj saradnji javnih preduzeća u vlasništvu Federacije angažovali posrednike. Poziva ministra da prikupi informacije i da ih proslijedi u roku pripisanim Poslovnikom.

Senad Mašetić pita Vladu FBiH odnosno resorno ministarstvo – kada će u parlamentarnu proceduru uputiti Zakon o izmjenama i dopunama Zakona o profesionalnoj rehabilitaciji, osposobljavanju i zapošljavanju osoba sa invaliditetom.

Salko Zildžić izrazio je nezadovoljstvo jer je postavljao pitanje i slao urgenciju, vezano za tri pitanja upućena Federalnom ministarstvu unutrašnjih poslova, te ponovo traži urgenciju a vezano je za zapošljavanje osoba koje ne rade posao iz djelokruga Ministarstva, nego vjerovatno za određene portale.

Amela Kuskunović pokrenula je inicijativu koju je i prije pokretala, a vezano je za Vladu FBiH i Službu za inspekcijski nadzor. Riječ je o detekciji, inspekciji i kontroli medicinske opreme u kliničkim centrima u Federaciji, kontrola zanavljanja ostarjele medicinske opreme i podnošenja izvještaja i inspekcijske ekspertize ovom Domu.

Sanela Klarić kazala je da je u prošlom periodu govorila o problemima nasipa na Sanici i dobila odgovore od Federalne uprave za inspekcijske poslove, te odgovorima nije zadovoljna. Uputila je nova pitanja prema njima i dobila odgovor da su iz Federalnog ministarstva prostornog uređenja dobili rješenje da je proglašena ništavim urbanistička i građevinska dozvola, ali nikada nisu obišli lokaciju kako bi se zabranili dalji radovi. Kazala je da Federalna uprava za inspekcijske poslove ne radi kako treba. Traži adekvatan odgovor.

Tražila je i odgovor u kojoj fazi je priprema Prijedloga Zakona o izmjenama i dopunama Zakona o zaštiti prirode Federacije BiH.

Pripremila je inicijativu kojom od Federalnog ministarstva za poljoprivredu, vodoprivredu i šumarstvo traži da hitno napravi izvještaje, a vezano za projekt Svjetske banke, Projekt navodnjavanja.

Husein Rošić pitanje je uputio Federalnom ministarstvu finansija, a vezano za utrošak četiri miliona konvertibilnih maraka iz Budžeta Federacije BiH za 2019. godinu, za rješavanje migrantske krize u Unsko-sanskom kantonu. Pitanje je postavljao i ranije. Da li je Ministarstvo dobilo kompletan izvještaj o utrošku tog novca kojeg je Vlada FBiH doznačila Unsko-sanskom kantonu i da li su sredstva utrošena s obzirom da ima informaciju da manje od milion konvertibilnih maraka još nije utrošeno a bilo je planirano da se pomogne Gradu Bihaću.

Naredno pitanje uputio je JP Ceste Federacije BiH, a tiče se 24 miliona eura inostranih kreditnih sredstava, vezano za projekte na području Unsko-sanskog kantona. U koje projekte su planirana kreditna sredstva za projekte na području Unsko-sanskog kantona, da li su djelimično utrošena po predviđenim planskim projektima i planskim dokumentima JP Ceste Federacije BiH.

Nihad Čolpa uputio je pitanje, vezano za prihvatanje prijedloga odluke o dopuni principa o raspodjeli međunarodne pomoći za zaštitu i spašavanje od strane Vlade FBiH na 229. sjednici, te do kada će Vlada ispunjavati Dodikove želje i preusmjeravati novac Federacije BiH u entitet RS.

Lana Prlić pitanje je uputila Federalnom ministarstvu turizma i okliša, traži da joj se dostavi kompletna dokumentacija iz procedure koja je predhodila izdavanju okolinske dozvole za deponovanje krutog komunalnog otpada i proširenje deponije Uborak.

Nedžad Šećić prvo pitanje uputio je premijeru i Vladi FBiH - kada je planirano da se pokrene socijalni dijalog vezano za novi Kolektivni ugovor u oblasti rudarstva, obzirom da je Sindikat tražio da pregovarački proces pokrene premijer zbog optužbi od strane Elektroprivrede da je Upravni odbor pod utjecajem politike i da ne radi u interesu države.

Pokrenuo je inicijativu da se u program novčane podrške u poljoprivredi i ruralnom razvoju za 2022. godinu potiče izgradnja sistema protivgradne zaštite i to nabavku nove opreme za izgradnju sistema (mreže, stubovi, žice...) u iznosu od 50% investiranih sredstava da minimalna površina koja se štiti sistemom protivgradne zaštite iznosi jedan hektar.

Također, unutar odobrenih sredstava planiranih za novčanu podršku za 2022. godinu da se omjer podrške za biljnu proizvodnju sa sadašnjih 20% poveća minimalno na 30 % kako bi u biljnoj proizvodnji imali veći poticaj po ovom pitanju. Naglasio je da je bitno donošenje Programa novčane podrške i da se taj Program pretvori u nacrt i uputi kantonima kako bi mogli dati sugestije vezane za ovu tematiku.

Također, pokreće inicijativu da se na području Tuzlanskog i Posavskog kantona, divlje svinje proglase štetočinama, budući da prave velike probleme poljoprivrednicima.

Adin Huremović pitanje je uputio Vladi FBiH, predsjedniku Federacije i predsjedavajućem Predstavničkog doma – koje aktivnosti su planirane za obilježavanje Dana nezavisnosti Bosne i Hercegovine, gdje će se održati centralna manifestacija, ko je odgovoran za organizaciju ovog događaja, postoji li neko koordinaciono tijelo, te koliko je novčanih sredstava predviđeno u Budžetu za organizaciju istog. Ukoliko ne postoji plan organizacije ovog datuma, traži da se građani o tome informiraju.

Amer Obradović pokrenuo je inicijativu prema Vladu FBiH kako bi se zaštitili interesi entiteta u projektu Gornji horizonti, odnosno da se Vlada FBiH uključi i zaštiti interes entiteta i građana u aktivnostima koje poduzima entitet RS na projektu Gornji horizonti.

Miomirka Melank pitanje je uputila Federalnom ministarstvu pravde – šta je sa Zakonom o istospolnim zajednicama koji je trebao u da se nađe u proceduri još prošle godine, da li je radna grupa završila prijedlog i da li će se naći u parlamentrnoj proceduri, pošto ga nema u Programu rada Vlade FBiH.

Prešlo se na utvrđivanje dnevnog reda.

U raspravi niko nije učestvovao.

Prijedlog Vlade FBiH da se Prijedlog Budžeta Federacije BiH za 2022. godinu razmatra po hitnom postupku nije usvojen (dva glasa za, 16 glasova protiv i 39 uzdržanih glasova), te će se razmatrati u formi nacrta.

Prijedlog Vlade FBiH da se Prijedlog Zakona o izvršavanju Budžeta FBiH za 2022. godinu razmatra po hitnom postupku nije usvojen (jedan glas za, 14 glasova protiv i 45 uzdržanih glasova), te će se razmatrati u formi nacrta.

Prijedlog Vlade FBiH da se Prijedlog Zakona o budžetima u Federaciji BiH razmatra po hitnom postupku nije usvojen (tri glasa za, 18 glasova protivi 38 uzdržanih glasova), te će se razmatrati u formi nacrta.

Vlada FBiH skinula je sa dnevnog reda tačku 5. – Prijedlog Zakona o materijalnoj podršci porodicama sa djecom u Federaciji BiH.

Sa 53 glasa za, bez glasova protiv i 13 uzdržanih glasova, usvojen je sljedeći:

D N E V N I R E D

1. Informacija Vlade FBiH o epidemiološkoj situaciji COVID – 19 na dan 01.11.2021. godine sa prijedlogom naredbi i preporuka Kriznog štaba Federalnog ministarstva zdravstva,
2. Prijedlog Zakona o izmjeni Zakona o pripadnosi javnih prihoda u Federaciji BiH-predlagač Salko Zildžić i grupa zastupnika,
3. Nacrt Budžeta FBiH za 2022. godinu,
4. Nacrt Zakona o izvršavanju Budžeta FBiH za 2022. godinu,
5. Nacrt Zakona o izmjenama i dopunama Zakona o budžetima u FBiH,
6. Prijedlog Programa rada Vlade FBiH za 2022. godinu,
7. Prijedlog Odluke o davanju saglasnosti na izmjene i dopune Finansijskog plana Zavoda zdravstvenog osiguranja i reosiguranja Federacije BiH za 2021. godinu (druge izmjene), Izmjene i dopune Finansijskog plana Federalnog fonda solidarnosti za 2021. godinu (Anex I) (druge izmjene) i Odluka o načinu izvršavanja Rebalansa finansijskog plana Zavoda zdravstvenog osiguranja i reosiguranja Federacije BiH za 2021. godinu (druge izmjene i dopune)
8. Prijedlog Odluke o davanju saglasnosti na Finansijski plan Zavoda zdravstvenog osiguranja i reosiguranja Federacije BiH za 2022. godinu i Odluka o načinu izvršavanja Finansijskog plana Zavoda zdravstvenog osiguranja i reosiguranja Federacije BiH za 2022.godinu,
9. Prijedlog Odluke o davanju saglasnosti na Finansijski plan Federalnog zavoda za zapošljavanje za 2022. godinu i procjenu plana za 2023. i 2024. godinu i Odluka o izvršavanju Finansijskog plana Federalnog zavoda za zapošljavanje za 2022.godinu
10. Odluka o izdvajanju sredstava u Fond solidarnosti Federacije BiH za 2022. godinu,
11. Izbori i imenovanja.
12. **Informacija Vlade FBiH o epidemiološkoj situaciji COVID – 19 na dan 01.11.2021. godine sa prijedlogom naredbi i preporuka Kriznog štaba Federalnog ministarstva zdravstva**

Informaciju na dan 27.12.2021. godine i 10.01.2022. godine dostavila je Vlada FBiH.

Informaciju su razmatala nadležna radna tijela i dostavila izvještaje.

Ispred Zavoda za javno zdravstvo dodatno obrazloženje dala je Adnana Dizdarević-Maksumić.

Obrazloženje je dao i Goran Čerkez.

U raspravi su učestvovali: Mara Đukić i Belma Pojskić.

Predstavnički dom Parlamenta FBiH primio je k znanju Informaciju Vlade FBiH o epidemiološkoj situaciji COVID – 19 na dan 01.11.2021. godine sa prijedlogom naredbi i preporuka Kriznog štaba Federalnog ministarstva zdravstva.

Predsjedavajući je predložio da se obavi rasprava po svim tačkama dnevnog reda i da se na kraju obavi glasanje, u skladu sa članom 124. stav 2. Poslovnika, a što nije usvojeno (35 glasova za, 20 glasova protiv i jedan uzdržani glas).

1. **Prijedlog Zakona o izmjeni Zakona o pripadnosti javnih prihoda,**

predlagači: Salko Zildžić i grupa zastupika

Nacrt ovog Zakona o usvoje je na 24. redovnoj sjednici Predstavničkog doma, 27.07.2021. godine.

Prijedlog Zakona razmatrala su nadležna radna tijela i dostavila izvještaje.

Salko Zildžić dao je dodatno obraloženje.

Data je pauza 15 minuta.

Nakon pauze nastavila se rasprava po ovom Prijedlgu Zakona.

Ispred Odbora za ekonomsku i finansijsku politku obrazlagao je Husein Rošić.

U raspravi su učestvovali: Mirsad Pindžo, Adnan Efendić, Husein Rošić, Miralem Galijašević, Dževad Adžem, Mirsad Pindžo, Albin Muslić, Damir Mašić, Adin Huremović, Irfan Čengić, Hamdija Abdić, Mujo Hasić, Elzina Pirić, Irfan Durić, Samira Begić, Nedžad Šećić, Suad Kaknjo, Zijat Mušić, Ivica Pavković, Eldin Vrače, Miomirka Melank i Jasmina Zubić.

Amandman na ovaj Prijedlog Zakona podnijeli su zastupnici: Miralem Galijašević, Suad Kaknjo, Adisa Kokić-Hinović, Belma Pojskić i Jasminka Ibrišimović, a koji na osnovu pojedinačnog izjašnjavanja nije usvojen (49 glasova za, osam glasova protiv i 18 uzdržanih glasova).

Sa 62 glasa za, osam glasova protiv i pet uzdržanih glasova, usvojen je Prijedlog Zakona o izmjeni Zakona o pripadnosti javnih prihoda.

Pauza do 15.30.

Nakon pauze dogovoreno je da se rasprava obavi o tačkama 3,4. i 5.

1. **Nacrt Budžeta FBiH za 2022. godinu,**
2. **Nacrt Zakona o izvršavanju Budžeta FBiH za 2022. godinu,**
3. **Nacrt Zakona o izmjenama i dopunama Zakona o budžetima u FBiH,**

Nacrte je utvrdila Vlada FBiH.

Nacrte su razmatrala nadležna radna tijela i dostavila izvještaje.

Ispred Odbora za ekonomsku i finansijsku politiku obrazlagao je Husein Rošić.

U raspravi su učestvovali: Sanela Klarić, Adnan Efendić, Marijan Klaić, Sanela Prašović-Gadžo, Asim Kamber, Damir Mašić, Dževad Adžem, Mirsad Pindžo, Ahmed Džubur, Mara Đukić, Zijat Mušić, Amer Obradović, Safer Demirović, Jasmina Zubić, Goran Akšamija, Elma Đogić i premijer Fadil Novalić.

Amandmani koje su zastupnici podnijeli na Prijedlog zakona tretirati će se kao sugestije i primjedbe na Nacrt.

Sa 59 glasova za, bez glasova protiv i uz devet uzdržanih glasova, usvojen je sljedeći:

Z A K LJ U Č A K

Predstavnički dom Parlamenta Federacije BiH prihvata Nacrt Budžeta Federacije BiH za 2022. godinu i smatra da može poslužiti kao osnova za izradu prijedlog Budžeta.

Zadužuje se predlagač da prilikom izrade prijedloga Zakona ima u vidu sve sugestije, primjedbe i prijedloge iznesene u raspravi kao i one koje su dostavljene ili će biti dostavljene u pisanom obliku.

Sa 57 glasova za, bez glasova protiv i uz 13 uzdržanih glasova, usvojen je sljedeći:

Z A K LJ U Č A K

Predstavnički dom Parlamenta Federacije BiH prihvata Nacrt Zakona o izvršavanju Budžeta Federacije BiH za 2022. godinu i smatra da može poslužiti kao osnova za izradu prijedlog Zakona.

Zadužuje se predlagač da prilikom izrade prijedloga Zakona ima u vidu sve sugestije, oprimjedbe i prijedloge iznesene u raspravi kao i one koje su dostavljene ili će biti dostavljene u pisanom obliku.

Sa 59 glasova za, bez glasova protiv i uz 14 uzdržanih glasova, usvojen je sljedeći:

Z A K LJ U Č A K

Predstavnički dom Parlamenta Federacije BiH prihvata Nacrt Zakona o izmjenama i dopunama Zakona o budžetima u Federaciji BiH i smatra da može poslužiti kao osnova za izradu prijedlog Zakona.

Zadužuje se predlagač da prilikom izrade prijedloga Zakona ima u vidu sve sugestije, primjedbe i prijedloge iznesene u raspravi kao i one koje su dostavljene ili će biti dostavljene u pisanom obliku.

Vezano za **tačku 6. Program rada Vlade FBiH za 2022. godinu,** Vlada je dopisom skinula sa dnevnog reda ovu tačku.

**7.Prijedlog Odluke o davanju saglasnosti na izmjene i dopune Finansijskog plana Zavoda zdravstvenog osiguranja i reosiguranja Federacije BiH za 2021. godinu (druge izmjene), Izmjene i dopune Finansijskog plana Federalnog fonda solidarnosti za 2021. godinu (Anex I) (druge izmjene) i Odluka o načinu izvršavanja Rebalansa finansijskog plana Zavoda zdravstvenog osiguranja i reosiguranja Federacije BiH za 2021. godinu (druge izmjene i dopune)**

Prijedlog Odluke odstavila je Vlada FBiH.

Prijedlog Odluke razmatrala su nadležna radna tijela i dostavila izvještaje.

Ispred Zavoda dodatno obrazloženje dala je Vlatka Martinović.

U raspravi je učestvovala Vlatka Martinović.

Sa 62 glasa za, jednim glasom protiv i uz šest uzdržanih glasova, Predstavnički dom Parlamenta FBiH donio je Odluku o davanju saglasnosti na izmjene i dopune Finansijskog plana Zavoda zdravstvenog osiguranja i reosiguranja Federacije BiH za 2021. godinu (druge izmjene), Izmjene i dopune Finansijskog plana Federalnog fonda solidarnosti za 2021. godinu (Anex I) (druge izmjene) i Odluka o načinu izvršavanja Rebalansa finansijskog plana Zavoda zdravstvenog osiguranja i reosiguranja Federacije BiH za 2021. godinu (druge izmjene i dopune).

1. **Prijedlog Odluke o davanju saglasnosti na Finansijski plan Zavoda zdravstvenog osiguranja i reosiguranja Federacije BiH za 2022. godinu i Odluka o načinu izvršavanja Finansijskog plana Zavoda zdravstvenog osiguranja i reosiguranja Federacije BiH za 2022.godinu,**

Prijedlog Odluke odstavila je Vlada FBiH.

Prijedlog Odluke razmatrala su nadležna radna tijela i dostavila izvještaje.

Ispred Zavoda dodatno obrazloženje dala je Vlatka Martinović.

 U raspravi niko nije učestvovao.

Sa 59 glasova za, jednim glasom protiv i uz tri uzdržana glasa Predstavnički dom Parlamenta FBiH donio je Odluku o davanju saglasnosti na Finansijski plan Zavoda zdravstvenog osiguranja i reosiguranja Federacije BiH za 2022. godinu i Odluka o načinu izvršavanja Finansijskog plana Zavoda zdravstvenog osiguranja i reosiguranja Federacije BiH za 2022.godinu.

1. **Prijedlog Odluke o davanju saglasnosti na Finansijski plan Federalnog zavoda za zapošljavanje za 2022. godinu i procjenu plana za 2023. i 2024. godinu i Odluka o izvršavanju Finansijskog plana Federalnog zavoda za zapošljavanje za 2022.godinu**

Prijedlog Odluke odstavila je Vlada FBiH.

Prijedlog Odluke razmatrala su nadležna radna tijela i dostavila izvještaje.

Predstavnik Federalnog zavoda za zapošljavanje dao je dodatno obrazloženje.

Sa 54 glasa za, bez glasova protiv i uz 11 uzdržanih glasova Predstavnički dom Parlamenta FBiH donio je Odluku o davanju saglasnosti na Finansijski plan Federalnog zavoda za zapošljavanje za 2022. godinu i procjenu plana za 2023. i 2024. godinu i Odluka o izvršavanju Finansijskog plana Federalnog zavoda za zapošljavanje za 2022.godinu.

1. **Odluka o izdvajanju sredstava u Fond solidarnosti Federacije BiH za 2022. godinu,**

Odluku je donijela Vlada FBiH.

Odluku su razmatrala nadležna radna tijela i dostavila izvještaje.

U raspravi je učestvovala Amela Kuskunović.

Predstavnički dom Parlamenta FBiH primio je k znanju Odluku o izdvajanju sredstava u Fond solidarnosti Federacije BiH za 2022. godinu.

**11.Izbori i imenovanja**

Ispred Komisije za izbor i imenovanje obrazloženje vezano za imenovanje članova Vijeća nacionalnih manjina dao je Mladen Bošković.

U raspravi niko nije učestvovao.

Sa 66 glasova za, bez glasova protiv i bez uzdržanih glasova, usvojena je Odluka o imenovanju članova VijećaIK 76 nacionalnih manjina.

Predsjedavajući je zaključio 29. redovnu sjednicu u 18.06.

Transkript i prijepis transkripta sjednice čine sastavni dio Zapisnika.

 SEKRETAR PREDSJEDAVAJUĆI

 PREDSTAVNIČKOG DOMA PREDSTAVNIČKOG DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović